ગત ડિસેમ્બર માસમાં રાજ્યમાં યોજાયેલ વિધાસભાની ચૂંટણીમાં ૧૧૪ સોજિત્રા વિધાનસભા મત વિભાગમાં પટાવાળા તરીકે કામગીરી કરવા માટે ચૂંટણી અધિકારી અને નાયબ કલેક્ટર સ્ટેમ્પ ડ્યુટી મૂલ્યાંકન તંત્ર આણંદ દ્વારા સોજિત્રાના સ્થાનિક ૨૨ યુવાનોને કામ પર રાખ્યા હતા. તમામ યુવાનોને દિવસના રૂપિયા પાંચસો આપવાનું નક્કી કર્યુ હતું. અને ઇવીએમ લઇ જવા લાવવા સાફસફાઇ કરવી વગેરેની કામગીરી સદર યુવાનોને સોંપવામાં આવી હતી અને ચાર દિવસ સુધી કામગીરી કરાવી હતી. પરંતુ આ તમામ યુવાનોને છ મહિને પણ મહેનતાણું મળ્યું નથી.